b'\n_START_ARTICLE_\nGenrih Grigorjevi\xc4\x8d Jagoda\n_START_SECTION_\n\xc5\xbdivljenje\n_START_PARAGRAPH_\nRodil se je judovski dru\xc5\xbeini s pravim imenom Jenoh Ger\xc5\xa1evi\xc4\x8d Jeguda (rusko \xd0\x95\xd0\xbd\xd0\xbe\xd1\x85 \xd0\x93\xd0\xb5\xd1\x80\xd1\x88\xd0\xb5\xd0\xb2\xd0\xb8\xd1\x87 \xd0\x98\xd0\xb5\xd0\xb3\xd1\x83\xd0\xb4\xd0\xb0). \xc5\xa0e kot mladeni\xc4\x8d je leta 1907 postal \xc4\x8dlan Ruske social-demokratske dekavske partije. Udele\xc5\xbeil se je oktobrske revolucije. Po revoluciji je kot politi\xc4\x8dni komisar deloval na raznih polo\xc5\xbeajih v Domovinski vojni, od 1920 kot \xc4\x8dlan prezidija Izredne vseruske komisije za bojevanje proti kontrarevoluciji, \xc5\xa1pekulacijam in sabota\xc5\xbeam (\xc4\x8cEKA). Leta 1924 je postal namestnik predsednika Dr\xc5\xbeavne politi\xc4\x8dne uprave (GPU). Od 10. julija 1934 do 26. septembra 1936 pa je bil ljudski komisar za notranje zadeve (vodja Ljudskega komisariata za notranje zadeve). Na tem mestu je nasledil Vja\xc4\x8desalva Men\xc5\xbeinskega, po njegovi aretaciji pa je NKVD prevzel Nikolaj Je\xc5\xbeov. V okviru Stalinskih \xc4\x8distk je organiziral ve\xc4\x8d sodnih procesov, med drugimi tudi proti Grigoriju Zinovjevu in Levu Kamenjevu. (Med \xc4\x8distkami so bili \xc5\xa1tirje veliki procesi - trije javni in en tajni: proses proti \xc5\xa1estnajsterici [Zinovjev, Kamenjev, Smirnov, Mra\xc4\x8dkovski in drugi] avgusta 1936, proces proti sedemnajsrerici [Pjatakov, Radek, Sokolnikov, Srebrakov in drugi] v za\xc4\x8detku leta 1937 in proces proti enaindvajsetim [Buharin, Krestinski, Rakovski, Rikov in drugi] spomladi 1938. Vsi obto\xc5\xbeeni so na javnih procesih priznali krivdo in bili usmr\xc4\x8deni. Sredi leta 1937 je potekal tudi tajni proces proti mar\xc5\xa1alu Nikolaju Tuha\xc4\x8devskemu in skupini generalov Rde\xc4\x8de armade: [generalu Jakiru poveljniku Leningrada; generalu Uborevi\xc4\x8du, poveljniku zahodnega voja\xc5\xa1kega obmo\xc4\x8dja; generalu Korku na\xc4\x8delniku voja\xc5\xa1ke akademije v Moskvi; generalu Primakovu, namestniku mar\xc5\xa1ala Budjonija na polo\xc5\xbeaju poveljnika konjenice; generalu Gamarniku, poveljniku politi\xc4\x8dne uprave Rde\xc4\x8de armade in drugimi], ki so bili prav tako obsojenih na smrt). Jagoda je bil leta 1937 aretiran. Na tretjem procesu proti Nikolaju Buharinu, Alekseju Rikovu in drugimi je bil v nadaljevanju procesa tudi sam obsojen na smrt.'